lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv en fr en es lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ukrainas vēstnieks augstu vērtē Jelgavas sniegto palīdzību bēgļiem – ZZ.lv
Vārda dienas svin: Rodrigo, Rauls
andra.ozola@zz.lv - 12.04.2022 - 18:30
Šodien Jelgavu apmeklēja Ukrainas vēstnieks Latvijā Oleksandrs Mišenko. Viņš pauda pateicību par pašvaldības atbalstu Ukrainai grūtajā brīdī, sniedzot patvērumu Ukrainas civiliedzīvotājiem, kuri, bēgot no kara, pametuši savu valsti, par iespēju Ukrainas bērniem turpināt mācības pilsētas skolās un par jelgavnieku dāsnumu, sagādājot humānās palīdzības kravas Jelgavas sadraudzības pilsētas Ivanofrankivskas iedzīvotājiem, informē Jelgavas pašvaldības Sabiedrisko attiecību pārvaldē.
Vizītes laikā Ukrainas vēstnieks Latvijā pilsētas domē tikās ar Jelgavas domes priekšsēdētāju Andri Rāviņu un Jelgavas ukraiņu kultūras centra “Džerelo” priekšsēdētāju Bogdanu Timkivu. Vēstnieka pateicās pilsētas vadībai un visām iesaistītajām Jelgavas organizācijām par palīdzību, ko Jelgava sniedz Ukrainas cilvēkiem. Vēstnieks norādīja, ka tas ir ļoti būtisks atbalsts un ukraiņi to patiesi novērtē.
Līdz šim Jelgavas sadraudzības pilsētas Ivanofrankivskas iedzīvotājiem nogādātas trīs jelgavnieku sarūpētas palīdzības kravas, bet nākamnedēļ uz Ukrainu plānots vest jau ceturto. Atbalsta sniegšana turpinās, un jelgavnieki var ziedot pirmās nepieciešamības, sadzīves un medicīnas preces, kuras tik ļoti vajadzīgas ukraiņiem. Lai atbalstītu Jelgavas sadraudzības pilsētas iedzīvotājus, sarūpētās lietas var nogādāt Sabiedriskajā centrā Skolotāju ielā 8 katru darbdienu no pulksten no pulksten 8 līdz 19.
Vēstnieks viesojās arī Jelgavas Spīdolas Valsts ģimnāzijā, kurā šobrīd mācās divi jaunieši no Ukrainas, un ar viņiem pārrunāja, kā veicas mācībās, cik veiksmīgi izdevies pielāgoties apstākļiem.
Saturs turpināsies pēc reklāmas.
Vizītes noslēgumā vēstnieks tikās ar Ukrainas kara bēgļiem, kuri dzīvo Jelgavas pašvaldības organizētajā izmitināšanas vietā viesnīcā “Zemgale”, un pārrunāja aktuālos jautājumus. Viesnīca ir pagaidu mājvieta gandrīz 90 bēgļiem.
Pēc pašvaldības operatīvās informācijas centra (POIC) bēgļu reģistrācijas datiem, līdz šodienai Jelgavā patvērumu raduši vairāk nekā 550 bēgļu. Daļa izmitināti viesnīcā “Zemgale” un Latvijas Lauksaimniecības universitātes studentu viesnīcā Mātera ielā, bet lielākā daļa – 401 bēglis – patvērumu raduši privātajā sektorā. Viņi vai nu paši īrē mājokli, vai uzturas pie draugiem, radiem, paziņām.
Pašvaldība atgādina, ka visiem Ukrainas iedzīvotājiem, kuri patvērumu raduši Jelgavā, obligāti jāreģistrējas POIC, zvanot pa iedzīvotāju atbalsta tālruni 8787. POIC apkopo informāciju gan par bēgļu skaitu, gan viņiem nepieciešamo atbalstu, lai tālāk strukturēti varētu sniegt individuālu atbalstu katram. Lai veiksmīgāk noritētu informācijas aprite un palīdzības sniegšana, pašvaldībā izveidots informācijas koordinācijas centrs, kā arī noteikti koordinatori atbalsta un palīdzības sniegšanai darbā ar uzņemtajiem ukraiņiem. Viņi apzina vajadzības un sazinās ar bēgļiem, kuri atrodas Jelgavā, lai viņiem palīdzētu jebkurā jautājumā.
VMD aicina iedzīvotājus medību sezonas laikā būt uzmanīgiem
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.